Almal is ewe belangrik | Netwerk24
Deur Stephan Joubert 29 Junie 2020 00:01
In sommige godsdienstige kringe is dit 'n gewilde ding om te sê die man is die priester in die huis. Dit is 'n halwe waarheid. Die volle waarheid is verpak in dele soos 1 Petrus 2 en Openbaring 5. Hier word vertel dat alle gelowiges die rol en status van priesters in God se oë het. Almal, groot en klein, mans en vroue, deel ewe veel in die nuwe verantwoordelikheid om soos priesters te bid en God te dien. Alle gelowiges is gelyk in status, waarde en belangrikheid voor God.
Galasiërs 3:28 is ons bloudruk vir 'n nuwe lewe in sy koninkryk. Paulus skryf hier gaan dit nie daaroor dat ons man of vrou, slaaf of vry, Jood of Griek is nie.
Hier is ons gedeelde identiteit én ons gemeenskaplike waarde gesetel in ons geloof in Christus. Hier maak ons almal ewe veel saak.